laion/Wikipedia-Exotic huggingface dataset:
הפלינטסטונס

הפלינטסטונס (באנגלית: The Flintstones) הוא סרט קומדיה אמריקאי משנת 1994 בבימויו של בריאן לבנט. הסרט הוא עיבוד לייב אקשן לסדרת הטלוויזיה המונפשת "משפחת קדמוני" של חברת ההפקות האנה-ברברה. בסרט מככבים ג'ון גודמן כפרד פלינטסטון, ריק מוראניס כבארני ראבל, אליזבת פרקינס כווילמה פלינטסטון, ורוזי אודונל כבטי ראבל. הסרט, שצולם בקליפורניה, יצא לאקרנים ב-27 במאי 1994, וגרף קרוב ל-342 מיליון דולרים ברחבי העולם, בעוד שהוא הופק בתקציב של 46 מיליון דולר. למרות זאת הביקורות היו גרועות, והסרט זכה בפרס פטל הזהב על השחקנית הגרועה ביותר (רוזי אודונל) והתסריט הגרוע ביותר. לסרט יצא בשנת 2000 פריקוול בשם "הפלינטסטונס: ויוה רוק וגאס". פרד פלינטסטון (ג'ון גודמן), עובד מחצבה, מקבל באופן בלתי צפוי קידום משמעותי במקום העבודה והופך לסגן המנהל של החברה. אף על פי כן, המשכורת הגבוהה של פרד גורמת לבעיות רבות ביחסים שלו עם אשתו וילמה, ועם חברו בארני. בהמשך מתגלה שהוא קודם על ידי המנהל הערמומי קליף ונדרקייב (קייל מקלכלן) ומזכירתו שרון סטון (האלי ברי) על מנת שהם יוכלו להפליל את פרד בגניבת כספים מהחברה, אותו הם גנבו בפועל מהחברה. בעקבות כך וילמה, בארני ובטי חייבים לחשוף את האמת על מנת לטהר את שמו של פרד, ולסכל את התוכנית של הנבלים. ג'ון גודמן – פרד פלינטסטון אליזבת פרקינס – ווילמה פלינטסטון ריק מוראניס – ברני ראבל רוזי אודונל – בטי ראבל קייל מקלכלן – קליף וונדרקייב האלי ברי – שרון סטון אליזבת טיילור – פרל סלאגהופל דן פלורק – מר סלייט הארווי קורמן – דיקטאבירד (קול) מדיה וקבצים בנושא הפלינטסטונס בוויקישיתוף "הפלינטסטונס", במסד הנתונים הקולנועיים IMDb (באנגלית) "הפלינטסטונס", באתר נטפליקס "הפלינטסטונס", באתר AllMovie (באנגלית) "הפלינטסטונס", באתר Rotten Tomatoes (באנגלית) "הפלינטסטונס", באתר Box Office Mojo (באנגלית) "הפלינטסטונס", באתר Metacritic (באנגלית) "הפלינטסטונס", באתר אידיבי "הפלינטסטונס", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
כייבל גאי

כייבל גאי (באנגלית: The Cable Guy) הוא סרט קומדיה אמריקאי בבימויו של בן סטילר, ובכיכובם של ג'ים קארי ומתיו ברודריק. הסרט יצא לאקרנים בארצות הברית ב-14 ביוני 1996. זה היה הסרט הראשון אשר עליו ג'ים קארי קיבל 20 מיליון דולרים - באותה העת היה זה הסכום הגבוה ביותר אי פעם ששולם לקומיקאי על השתתפותו בסרט. צ'יפ (ג'ים קארי) הוא בחור בודד ומופרע נפשית אשר עובד למחייתו כמתקין טלוויזיה בכבלים ורוצה רק להכיר חבר חדש. לאחר שהוא מגיע להתקין טלוויזיה בכבלים אצל סטיבן (מתיו ברודריק) צ'יפ מאמין שבינו לבין סטיבן נרקמה ידידות. לאחר שצ'יפ מתגלה כמטרד, סטיבן מחליט להפסיק להיות בקשר עימו. בעקבות כך צ'יפ מחליט לנקום בסטיבן בכל דרך אפשרית. "כייבל גאי", במסד הנתונים הקולנועיים IMDb (באנגלית) "כייבל גאי", באתר נטפליקס "כייבל גאי", באתר AllMovie (באנגלית) "כייבל גאי", באתר Rotten Tomatoes (באנגלית) "כייבל גאי", באתר Box Office Mojo (באנגלית) "כייבל גאי", באתר Metacritic (באנגלית) "כייבל גאי", באתר אידיבי "כייבל גאי", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
אלפא רומיאו 1000 AF

אלפא רומיאו 1000 AF (באיטלקית: Alfa Romeo Mille AF) הוא אוטובוס חשמלי מסוג טרוליבוס אשר יוצר על ידי יצרנית הרכב האיטלקית אלפא רומיאו בין השנים 1959–1964. הדגם מונע באמצעות רשת חשמל, מושך חשמל באמצעות כבל תקרה המחובר לרשת המספקת חשמל. טרוליבוס הוא סוג של אוטובוס חשמלי אשר מושך חשמל מכבל תקרה. מעל גג האוטובוס מחובר מוט לרשת החשמל. ה"טרוליבוס" נבדל מסוגים אחרים של אוטובוסים חשמלים אשר מסתמכים על סוללה חשמלית. על רשת החשמל המזינה את הטרוליבוס לכלול שני חוטי חשמל מקבילים הסוגרים מעגל חשמלי. בדרך כלל הכח החשמלי הנפוץ הוא 600 וולט זרם ישיר. נתיב הנסיעה הוא תמיד קדימה. (דגמי הטרוליבוס לא מסוגלים לנסוע אחורנית). בניגוד לחשמלית שהיא כלי תחבורה ציבורית הנעה על מסילה ברחובות ערים, ה"טרוליבוס" נע על כביש אספלט ללא צורך במסילה. באיטלקית "טרוליבוס" קרוי: "Filobus". יוצרו 110 יחידות במספר תצורות. דגמי "אלפא רומיאו 1000 AF" הופעלו בערים: נאפולי, מילאנו, ונציה, לה ספציה. היחידות האחרונות של הדגם הוסרו בשנת 1984. מערכת ההיגוי מוקמה בצד ימין. דגמי "אלפא רומיאו 1000 AF" יוצאו לאורוגוואי. "1000AF" - יוצרו 26 יחידות. "1000F/Pd" - יוצרו 84 יחידות מתוכם 20 יחידות מדגם "Mille F/Pd SEAC-TIBB" (בשנת 1963) ו-20 יחידות מדגם "Mille F/Pd SEAC-TIBB" (בין השנים 1963 - 1964). טרוליבוס אלפא רומיאו 140AF אלפא רומיאו 1000 Aerfer דגמי טרוליבוס באיטליה ( L'Italia in filovia - Stagniweb) מדיה וקבצים בנושא אלפא רומיאו 1000 AF בוויקישיתוף דגמים אחרים של אלפא רומיאו Other Vehicles by Alfa Romeo Murray, Alan (2000). World Trolleybus Encyclopaedia. Yateley, Hampshire, UK: Trolleybooks. p. 106. ISBN 0-904235-18-1. דגמי טרוליבוס מתוצרת "אלפא רומיאו" / ראו "אלפא רומיאו 1000 AF" alfasport.net/webPage/View Isgar, Carl (November–December 2008). "In the Shadow of Vesuvius - Part 1". Trolleybus Magazine No. 282, p. 125. ISSN 0266-7452.
אירייזר

אירייזר (באנגלית: Eraser) הוא סרט פעולה אמריקאי משנת 1996 בבימויו של צ'אק ראסל, ובכיכובם של ארנולד שוורצנגר, ונסה ויליאמס, ג'יימס קאן, ג'יימס קובורן, ורוברט פסטורלי. הסרט אשר הופק בתקציב של 100 מיליון דולרים, זכה להצלחה מסחרית, וגרף מעל ל-242 מיליון דולרים. הוא יצא לאקרנים בארצות הברית ב-21 ביוני 1996 והיה מועמד לפרס האוסקר בקטגוריית פרס אוסקר לעריכת הקול הטובה ביותר בשנת 1997. ג'ון קרוגר (ארנולד שוורצנגר) הוא סוכן ממשלתי אמריקאי המתמחה בהגנה על עדים שנרדפים על ידי ארגוני פשע. העניינים מסתבכים לאחר שהוא עובד עם עדת מפתח (ונסה וויליאמס), עם מידע שיכול להפיל חברת נשק שפיתחה נשק מהפכני ובכוונתה למכור אותו למחבלים דרך השוק השחור. "אירייזר", במסד הנתונים הקולנועיים IMDb (באנגלית) "אירייזר", באתר נטפליקס "אירייזר", באתר AllMovie (באנגלית) "אירייזר", באתר Rotten Tomatoes (באנגלית) "אירייזר", באתר Box Office Mojo (באנגלית) "אירייזר", באתר Metacritic (באנגלית) "אירייזר", באתר אידיבי "אירייזר", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
ג'קלין יואיט

ג'קלין יואיט (באנגלית: Jacqueline Hewitt; נולדה ב-4 בספטמבר 1958) היא אסטרופיזיקאית אמריקאית. היא הייתה הראשונה שגילתה טבעת איינשטיין. יואיט נולדה בוושינגטון די. סי. ב-4 בספטמבר 1958. הוריה הם וורן א' יואיט, עורך דין בינלאומי בדימוס ממחלקת המדינה, וגרטרוד (גראדל) יואיט. היא למדה במכללת ברין מאר בפילדלפיה וסיימה את לימודיה בכלכלה בהצטיינות בשנת 1980. יואיט השתתפה בשיעור אסטרונומיה בקולג' האוורפורד (אנ') בשנה השנייה שלה, מה שהצית את התעניינותה במדע. את לימודיה לתואר שני עשתה במכון הטכנולוגי של מסצ'וסטס. במהלך לימודיה לתואר שני החלה ללמוד על אודות עדשות כבידה באמצעות רדיו-טלסקופ "מערך גדול מאוד". יואיט קיבלה תואר דוקטור בפיזיקה בשנת 1986. מקורות מסוימים טוענים בטעות כי היא קיבלה את הדוקטורט שלה בשנת 1988. במהלך הפוסט-דוקטורט שלה ב-MIT, יואיט הייתה חלק מצוות אינטרפרומטריה ארוכה מאוד בשנים 1986–1988. בעוד היא מנתחת את הנתונים שאספה במהלך לימודי התואר השני שלה, היא גילתה טבעת על מסך המחשב שלה. טבעת זו, חלק ממערכת העידוש הכבידתיMG1131 + 0456, הייתה טבעת איינשטיין הראשונה שנתגלתה. מאז התגלית פורצת הדרך של יואיט, התגלו טבעות איינשטיין רבות אחרות, ונמצא כי הן נפוצות הרבה יותר מכפי שחשבו האסטרונומים. טבעות איינשטיין חשובות משום שהן יכולות לעזור לענות על שאלות לגבי גודלו וגורלו של היקום שלנו. יואיט עבדה כחוקרת במחלקה לאסטרופיזיקה באוניברסיטת פרינסטון ב-1988. לאחר שנה אחת של מחקר בפרינסטון, היא חזרה ל-MIT כמורה מן החוץ לפיזיקה, ועבדה כפרופסור במשרה מלאה מאז 1989. יואיט היא גם החוקרת הראשית של קבוצת הרדיו-אסטרונומיה של מעבדת המחקר באלקטרוניקה ב-MIT. מאז 2002, יואיט מונתה למנהלת מכון קאוולי לאסטרופיזיקה וחלל ב-MIT. בשנת 1989 זכתה בפרס פרס אנני ג'אמפ קאנון לאסטרונומיה. בשנת 1990, יואיט זכתה במלגה מטעם קרן דייוויד ולוסיל פאקרד. בזכות עבודתה על עדשות הכבידה, עמיתיה ב-MIT המליצו עליה כמועמדת לפרס ע"ש הרולד יוג'ין אדג'רטון. בשנת 1995, יואיט זכתה בפרס ע"ש מריה גופרט-מאייר בזכות עבודתה ברדיו-אסטרונומיה. מדיה וקבצים בנושא ג'קלין יואיט בוויקישיתוף "Hewitt takes the controls at Center for Space Research". MIT News. נבדק ב-2019-03-19. Hewitt, Jacqueline. "Jacqueline Hewitt". MIT. נבדק ב-19 במרץ 2019. {{cite web}}: (עזרה) Scientists, Facts on File, 2002, isbn=0-8160-4381-7. Pamela Proffitt, Notable Women Scientists, Gale Group, 1999, isbn 0-7876-3900-1. Oakes, International Encyclopedia of Women Scientists. Proffitt, Notable Women Scientists. "MIT Kavli Institute Directory | MIT Kavli Institute for Astrophysics and Space Research|accessdate=2019-03-19|website=space.mit.edu".
ברברה קינג

ברברה קינג (באנגלית: Barbara King;‏) (נולדה ב-18 באוגוסט 1956) היא אנתרופולוגית אמריקאית, פרופסור אמריטה ופובליציסטית של מדע בעיקר בתחום של תחושות בקרב בעלי חיים. קינג למדה לתואר ראשון בדאגלס קולג'(אנ') של אוניברסיטת ראטגרס, ולתואר שני באוניברסיטת אוקלהומה(אנ'). שם גם למדה לדוקטורט. קינג לימדה בקולג' ויליאם ומרי(אנ'), בויליאמסבורג (אנ') שבוירג'יניה, מ-1988 ועד פרישתה בדרגת פרופסור בשנת 2015. קינג היא מחלוצות המחקר של אבל בבעלי חיים. מאז 2011 קינג כותבת בלוג עבור רשת הרדיו הציבורית של ארצות הברית שבו התמקדה בעיקר על חיי הרגש של בעלי חיים "אינטליגנטיים" כמו פרימטים, דולפינים, חזירים, תמנונים ודיונונים. מאז פרישתה מהאוניברסיטה, בשנת 2015, קינג עוסקת בפובליציסטיקה של המדע ב"משרה מלאה". בין השאר פרסמה מאמרים בסיינטיפיק אמריקן, The Atlantic ובוושינגטון פוסט. זוכת מלגת גוגנהיים- 2002. אתר האינטרנט הרשמי של ברברה קינג (באנגלית) ברברה קינג, ברשת החברתית אקס (טוויטר) ברברה קינג, ברשת החברתית Goodreads סיינטיפיק אמריקן ישראל, כשבעלי חיים מתאבלים / ברברה ג' קינג, באתר הידען, 23 באוקטובר 2013 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אלפא רומיאו 1000 Aerfer

אלפא רומיאו 1000 Aerfer (באיטלקית: Alfa Romeo 1000 Aerfer) הוא אוטובוס חשמלי מסוג טרוליבוס אשר יוצר על ידי יצרנית הרכב האיטלקית אלפא רומיאו באמצעות חברת הבת "Alfa Romeo Industrie" (צר') בין השנים 1960–1963. הדגם מונע באמצעות רשת חשמל, מושך חשמל באמצעות כבל תקרה המחובר לרשת המספקת חשמל. טרוליבוס הוא סוג של אוטובוס חשמלי אשר מושך חשמל מכבל תקרה. מעל גג האוטובוס מחובר מוט לרשת החשמל. ה"טרוליבוס" נבדל מסוגים אחרים של אוטובוסים חשמלים אשר מסתמכים על סוללה חשמלית. על רשת החשמל המזינה את הטרוליבוס לכלול שני חוטי חשמל מקבילים הסוגרים מעגל חשמלי. בדרך כלל הכח החשמלי הנפוץ הוא 600 וולט זרם ישיר. נתיב הנסיעה הוא תמיד קדימה. (דגמי הטרוליבוס לא מסוגלים לנסוע אחורנית). בניגוד לחשמלית שהיא כלי תחבורה ציבורית הנעה על מסילה ברחובות ערים, ה"טרוליבוס" נע על כביש אספלט ללא צורך במסילה. באיטלקית "טרוליבוס" קרוי: "Filobus". "série 8001-8078" - יוצרו 78 יחידות בין השנים 1960 - 1961. "série 8301-8306" - יוצרו 6 יחידות בשנת 1961. "série 11-36 " - יוצרו 26 יחידות בין השנים 1962 - 1963. יוצרו 110 יחידות במספר תצורות. דגמי "אלפא רומיאו 1000 Aerfer" הופעלו בעיר נאפולי. 2 דלתות. מערכת ההיגוי מוקמה בצד ימין. דגם של "אלפא רומיאו 1000 Aerfer" צולם בסרט האיטלקי "Le mani sulla città" שיצא לאקרנים בשנת 1963. "אלפא רומיאו 1000 Aerfer" "אלפא רומיאו 1000 Aerfer" "אלפא רומיאו 1000 Aerfer" "אלפא רומיאו 1000 Aerfer" "אלפא רומיאו 1000 Aerfer" "אלפא רומיאו 1000 Aerfer" "אלפא רומיאו 1000 Aerfer" טרוליבוס אלפא רומיאו 140AF אלפא רומיאו 1000 AF דגמי טרוליבוס באיטליה ( L'Italia in filovia - Stagniweb) מדיה וקבצים בנושא אלפא רומיאו 1000 Aerfer בוויקישיתוף Murray, Alan (2000). World Trolleybus Encyclopaedia. Yateley, Hampshire, UK: Trolleybooks. p. 106. ISBN 0-904235-18-1. "אלפא רומיאו 1000 Aerfer" - תמונה בנאפולי myntransportblog.com/2018/10/19/alfa-romeo/alfa-romeo-1000-mille-aerfer-fi-711-2-ocren-trolleybus-in-naples "אלפא רומיאו 1000 Aerfer" בסרט האיטלקי "Le mani sulla città", בשנת 1963 imcdb.org/v170377
הקלאסיקות של הארדנים

הקלאסיקות של הארדנים, הם שלושה מרוצי אופניים חד-יומיים שנערכים באמצע - מחצית שנייה של חודש אפריל בארדנים (בלגיה) ובלימבורג (הולנד). המרוצים מאופיינים בתווי גבעי הכולל טיפוסים באורך בינוני ואופייני לאזור הארדנים. שלושת המרוצים הם מרוצים חד־יומיים שנערכים בסמיכות ובשנים האחרונות הם מתרחשים בתוך 8 ימים. אין תחרות רשמית המחברת בין שלושת המרוצים, אך בעבר הניקוד של שתי התחרויות שבוולוניה חוברו לסוף שבוע אחד שנקרא Week-end ardennais (סוף שבוע ארדני). הולנד מרוץ אמסטל גולד (יום ראשון השלישי של אפריל) בלגיה לה פלש ואלון (ביום רביעי שלאחר מכן) בלגיה לייז'–בסטון–לייז' (יום ראשון הרביעי של אפריל) הרוכבים היחידים שהצליחו לנצח בשלושת המרוצים באותה שנה הם האיטלקי דווידה רבלין (Davide Rebellin) בשנת 2004 והבלגי פיליפ ז'ילבר בשנת 2011. ארבעה רוכבים אחרים זכו בכל שלושת המרוצים במהלך הקריירה שלהם, אבל לא באותה שנה. אלו הם הבלגי אדי מרקס, הצרפתי ברנאר אינו והאיטלקים דנילו די-לוקה ומיקלה ברטולי. בטבלה למטה הרוכבים עם מספר הזכיות הגדול ביותר בשלוש התחרויות: קיבלר התחרה בתקופה שבה מרוץ אמסטל גולד עדיין לא היה קיים (המירוץ החל בשנת 1966, בעוד קיבלר פרש בשנת 1957)
עדה גלר

עדה גלר (4 במאי 1888–30 במרץ 1949) הייתה פעילה ציונית, מורה ומנהלת בית ספר ורואת החשבון הראשונה בארץ ישראל המנדטורית. גלר נולדה בעיירה טלומאץ' (כיום באוקראינה). אף על פי שלמדה בבית ספר פולני, למדה את השפה העברית ובהמשך אף לימדה עברית לילדות ולנערות. ב-1911 עלתה לארץ ישראל ושימשה כמורה וכמנהלת בית הספר למלאכת יד בירושלים. לאחר שנסגר בית הספר בשנת 1922, יצאה גלר לארצות הברית, שם עברה השתלמויות והכשרות בראיית חשבון ובמסחר. בשנת 1927 חזרה לארץ ישראל, ולאחר משא ומתן עיקש עם רשויות המנדט הבריטי, הצליחה לקבל רישיון עבודה כרואת חשבון. היא הייתה האישה הראשונה בישראל בתחום זה, ולמשך שנים רבות גם היחידה. גלר הייתה חברה בהנהלת בנק שלמה המלך ואף שימשה כמזכיר המרכז. בנוסף לעבודתה כמורה, מנהלת ורואת חשבון, גלר גם הייתה פעילה למען קידום זכויות הנשים ומעמדן. בית הספר למלאכת יד אותו ניהלה נועד לספק אפשרויות לימוד וקידום מקצועיים לנערות מרקע סוציו-אקונומי נמוך, והוא נתמך על ידי הארגון "ברית נשים יהודיות לתרבות" שבראשו עמדה שרה טהון. לאחר שקבלה את רישיון העבודה שלה, הצטרפה גלר לאיגוד נשים אקדמאיות, והייתה פעילה בהתאחדות נשים עבריות לשיווי זכויות בארץ ישראל. בשנת 1935 עמדה בראש משלחת מטעם ההתאחדות לאיסטנבול, שם נערך קונגרס בינלאומי מטעם ברית נשים עולמית לשווי זכויות. רחוב עדה גלר בירושלים רחוב עדה גלר בבאר שבע דוד תדהר, אנציקלופדיה לחלוצי היישוב ובוניו, כרך 5, עמ' 2125 איל כתבן, "נשים בטוגה של גבר: נתיב השתלבותן של נשים בפרופסיה המשפטית בארץ ישראל ובמדינת ישראל", בתוך: עיונים בתקומת ישראל (סדרת נושא): מגדר בישראל, עמ' 263–305. מרגלית שילה, "לדמותה של האישה בעלייה השנייה" ישראל 6 (2004), עמ' 93. העיתון הרשמי של ממשלת פלשתינה (א"י), 13 ביוני 1935, עמ' 505. מתוך אוסף הספרייה הלאומית. תדהר, אנציקלופדיה לחלוצי היישוב ובוניו, כרך 5, עמ' 2125 אורלי הררי, "שלוש נשים פורצות דרך יונצחו ברחובות ירושלים", ערוץ 7, 06/11/14. "רחובות של שכונה שלמה יהיו על שמן של נשים", חדשות באר שבע, 03/03/2017
פסגת קריסק

פסגת קריסק (באנגלית: Krissek Peak) היא פסגה תלולה נישאת, דרומית מערבית מהר הנדרסון, ברכס בריטניה שבאנטארקטיקה. גובהה של הפסגה התלולה 2,500 מטרים מעל פני הים. הפסגה נקראת על שמו של הגאולוג לורנס א. קריסק (Lawrence A. Krissek), ממרכז מחקר הקוטב בירד השייך למחלקת הגאולוגיה והמינרולוגיה של אוניברסיטת אוהיו, בקולומבוס, במדינת אוהיו שבארצות הברית. קריסק חקר במשך מספר שנים, החל מעונת מחקר 1986–1985 את ההרים הטראנס-אנטארקטיים. פסגת קריסק באתר הסקר הגאולוגי של ארצות הברית פסגת קריסק באתר הגאזט האנטארקטי של ממשלת אוסטרליה פסגת קריסק באתר הגאזט האנטארקטי המשווה SCAR תצלום לוויין של אזור פסגת קריסק תרשים הנוף הנשקף מפסגת קריסק באתר peakvisor מידע גאוגרפי והיסטורי אתרים באנטארקטיקה הנקראים על שם חברי מרכז מחקר הקוטב בירד
MS-DOS

MS-DOS (ראשי תיבות של MicroSoft Disk Operating System) היא מערכת הפעלה עבור מחשבים אישיים מארכיטקטורת x86 אשר נכתבה במקור על ידי טים פטרסון והייתה בבעלות Seattle Computer Products עד שנרכשה על ידי חברת מיקרוסופט ב־1981. זו הייתה מערכת ההפעלה הפופולרית ביותר ממשפחת DOS, והשכיחה ביותר בעולם בשנות ה־80 וה־90 של המאה ה־20. קדמה לה מערכת ההפעלה M-DOS אשר יצאה ב־1979. MS-DOS נועדה לשימוש בעזרת המעבד 8086 של אינטל וספציפית עבור IBM PC ותואמיו. מערכת ההפעלה הוחלפה בהדרגה על ידי מערכות אשר הציעו ממשק משתמש גרפי (GUI), ובייחוד משפחת מערכות ההפעלה Microsoft Windows. הגרסה האחרונה שפותחה הייתה גרסת MS-DOS 8.0. מדיה וקבצים בנושא MS-DOS בוויקישיתוף MS-DOS, באתר אנציקלופדיה בריטניקה (באנגלית) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
הר אסקין

הר אסקין (באנגלית: Mount Askin) הוא הר גבוה, בין הר מקלינטוק והר אולדריץ' ברכס המרכזי של רכס בריטניה שבאנטארקטיקה. גובהו של ההר 3,000 מטרים מעל פני הים, ופסגתו שטוחה. שמו של הרכס ניתן לו על ידי הוועדה המייעצת לשמות אנטארקטיים. ההר נקרא על שם רוזמרי אן אסקין (Rosemary Anne Askin), גאולוגית, ממרכז מחקר הקוטב בירד השייך למחלקת הגאולוגיה והמינרולוגיה של אוניברסיטת אוהיו, בקולומבוס, במדינת אוהיו שבארצות הברית. אסקין חקרה אזורים שונים באנטארקטיקה בין השנים 2000–1970 ובהם: חצי האי האנטארקטי, איי שטלנד הדרומיים, ארץ ויקטוריה, וההרים הטראנס-אנטארקטיים (האזור בו נמצא הר אסקין). הר אסקין באתר הסקר הגאולוגי של ארצות הברית הר אסקין באתר הגאזט האנטארקטי המשווה SCAR הגאזט האנטארקטי המשווה SCAR ההחלטה על שמו הרשמי של ההר בגאזט השמות הרשמי של ממשלת ניו זילנד מידע גאוגרפי והיסטורי אתרים באנטארקטיקה הנקראים על שם חברי מרכז מחקר הקוטב בירד קורות חייה של רוזמרי אסקין
טפיר אוגוסטוס

טפיר אוגוסטוס (שם מדעי: Tapirus augustus) הוא מין נכחד של מפריט פרסה מהסוג טפיר אשר התקיים בתקופת הפליסטוקן והגיע עד לתחילת תקופת ההולוקן בין 1.8-0.01 מיליון שנה מהיום. מאובני הטפיר התגלו ב-1923 במחוז גואנגשי שבדרום סין וייתכן שבנוסף הוא נמצא באי ג'אווה ווייטנאם. בעבר השתייך טפיר זה לסוג Megatapirus. טפיר אוגוסטוס הגיע לאורך 2.1–3.5 מטר ולגובה 0.9–1.5 מטר בכתפיים. משקלו הגיע ל-500 ק"ג, מה שהופך אותו לטפיר הגדול ביותר שהיה מעולם. כמו קרוביו, היה טפיר אוגוסטוס בעל חדק שפוף ששימש לליקוט עלים והכנסתם לפיו. הטפיר חי עד לתחילת ההולוקן בטווח של 10,000–11,000 שנה מהיום ונכחד כחלק מההכחדת ההולוקן. הטפיר הקרוב ביותר למין נכחד זה הוא הטפיר האסייתי מדרום-מזרח אסיה. מדיה וקבצים בנושא טפיר אוגוסטוס בוויקישיתוף טפיר אוגוסטוס, באתר GBIF (באנגלית)
הר אולדריץ' (אנטארקטיקה)

הר אולדריץ' (באנגלית: Mount Aldrich) הוא הר גדול ברכס בריטניה שבאנטארקטיקה. פסגת ההר שטוחה. ההר נימצא בצידו המזרחי של קרחון ראגוצקי. ההר התגלה על ידי משלחת דיסקברי (אשר חקרה את אנטארקטיקה בין השנים 1904–1901). שמו של ההר ניתן לו על ידי משלחת דיסקברי, והוא נקרא על שם אדמירל פלהאם אולדריץ', אשר סייע לרוברט פלקון סקוט בהכנת המשלחת שלו לאנטארקטיקה. הר אולדריץ' באתר הסקר הגאולוגי של ארצות הברית תצלום הר אולדריץ' וקרחון בירד באתר הגאזט האנטארקטי של ממשלת ניו זילנד הר אולדריץ' באתר הגאזט האנטארקטי של ממשלת אוסטרליה הר אולדריץ' באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי קורות החיים של פלהאם אולדריץ', באתר האגודה ההיסטורית של מדינת אוהיו שבארצות הברית
הר אולדריץ'

האם התכוונתם ל... הר אולדריץ' (אנטארקטיקה) – הר ברכס בריטניה שבאנטארקטיקה הר אולדריץ' (אורגון) – הר במדינת אורגון שבארצות הברית הר אולדריץ' הקטן – הר במדינת אורגון שבארצות הברית שטח הבר הר אולדריץ' – שמורת טבע במדינת אורגון שבארצות הברית ראו גם אולדריץ'
נונאטאק דארנל

נונאטאק דארנל (באנגלית: Darnell Nunatak) הוא נונאטאק בולט המצוי בחלקו הדרום מערבי של רכס בריטניה שבאנטארקטיקה. גובהו של הנונאטאק 1,405 מטרים מעל פני הים. הנונאטאק ממוקם 7 קילומטרים צפונית מערבית להר ראמג'. הנונאטאק ממוקם 44 קילומטרים דרומית מערבית מהר מקלינטוק. שמו של הנונאטאק ניתן לו על ידי הוועדה המייעצת לשמות אנטארקטיים. הנונאטאק נקרא על שם המכונאי האווירי הראשי שפארד ל. דארנל (Shepard L. Darnell), מצי ארצות הברית, בטייסת VX-6. בתקופה שבין 27 בדצמבר 1962 - 4 בינואר 1963, החליף דארנל וצוות של שישה מכונאים מנוע של מסוק שנפל על קרחון עמנואל, בתנאי שטח, בהיותם על הקרחון. • Carosi, R., F. Giacomini, F. Talarico, and E. Stump, Geology of the Byrd Glacier Discontinuity (Ross Orogen): New survey data from the Britannia Range, Antarctica, (2007). Related Publications from ANDRILL Affiliates. 19, PP 3,5 נונאטאק דארנל באתר הסקר הגאולוגי של ארצות הברית נונאטאק דארנל באתר הגאזט האנטארקטי של ממשלת ניו זילנד נונאטאק דארנל באתר הגאזט האנטארקטי של ממשלת אוסטרליה נונאטאק דארנל באתר הגאזט האנטארקטי המשווה SCAR מידע גאוגרפי והיסטורי מידע גאוגרפי
פרוגרס נידרקורן

מועדון הכדורגל פרוגרס נידרקורן הוא מועדון כדורגל מהעיר נידרקורן, שבדרום מערב לוקסמבורג. המועדון נוסד בשנת 1919 וכיום משחק בליגת העל הלוקסמבורגית. במהלך הכיבוש הגרמני של לוקסמבורג במלחמת העולם השנייה, המועדון שיחק בליגת מיטלריין. השנים המוצלחות ביותר של המועדון היו בשלהי שנות ה-70 ובתחילת שנות ה-80 של המאה ה-20. מאז, הם זכו בתואר אחד בלבד. בעונת 06–2005, נידרקורן סיימה במקום השני בליגת המשנה בלוקסמבורג. משום הרחבתה של ליגת העל הלוקסמבורגית מ-12 קבוצות ל-14 קבוצות, נידרקורן עלו ליגה ביחד עם דיפרדנג' 03. בעונת 17–2016, נידרקורן רשמה את כמות האוהדים הגדולה ביותר בליגה באותה השנה, עם 1,820 אוהדים. ממוצע כמות האוהדים במשחקי הבית שלה עמד על 710 אוהדים. ב-4 ביולי 2017, נידרקורן ניצחה את גלאזגו ריינג'רס 2-1 בסיכום שני המשחקים במסגרת שלב המוקדמות הראשון של הליגה האירופית לעונת 2017/18. הקבוצה הפסידה במשחק החוץ באצטדיון אייברוקס של ריינג'רס בתוצאה 0–1, אך הצליחה לנצח בביתה 0–2 ולהעפיל לשלב הבא על חשבונם של הסקוטים. ניצחון זה היה ניצחון הבכורה של הקבוצה במסגרת מפעל אירופי. בשלב המוקדמות השני, נידרקורן הודחה מהמפעל על ידי א.א.ל. לימסול לאחר הפסד 1–3 בסיכום שני המשחקים. נידרקורן הצליחה לרשום קמפיין יותר מוצלח בליגה האירופית לעונת 2018/19, כשהצליחה לגבור בשלב המוקדמות הראשון על גבאלה מאזרבייג'ן בתוצאה 1–2 בסיכום שני המשחקים ובשלב המוקדמות השני על בודפשט הונבד מהונגריה, גם באותה תוצאה, 2-1. בשלב המוקדמות השלישי נידרקורן פגשה את אופה. במשחק הראשון, אופה ניצחה בביתה בתוצאה 1–2, ובמשחק השני בבית של נידרקורן, כשהתוצאה הייתה 1–2 לזכות נידרקורן ושנראה שהמשחק היה אמור להישלח להארכה, שער בדקה ה-93 ושוויון 2-2 לזכות אופה, גרם להדחת הקבוצה מלוקסמבורג, ולמעשה מנע ממנה מפגש חוזר מהעונה הקודמת נגד ריינג'רס, בשלב הפלייאוף. ליגת העל הלוקסמבורגית: זכייה (3): 1952-53, 1977-78, 1980-81 סגנות (7): 1931-32, 1936-37, 1976-77, 1978-79, 1981-82, 2017-18, 2022-23 הגביע הלוקסמבורגי: זכייה (5): 1932-33, 1944-45, 1976-77, 1977-78, 2023-24 סגנות (3): 1945-46, 1955-56, 1979-80 אתר האינטרנט הרשמי של פרוגרס נידרקורן פרוגרס נידרקורן, ברשת החברתית פייסבוק פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu
מאיה לבני

מאיה לבני (נולדה ב-10 ביולי 1997) היא שחקנית, מדבבת וזמרת ישראלית. לבני נולדה בווייטנאם ובגיל שלושה חודשים אומצה והגיעה לישראל. למדה בבית הספר "קמפוס אריסון לאמנויות", בוגרת "המסלול לתיאטרון ומחזות זמר" של עידן ליפר. מגיל 7 החלה להופיע בסדרות והצגות רבות כמו "בית הכלבים" בתפקיד מוש, "יובל המבולבל", "רחוב שמש 22", "חבורת ירון גאון" בתפקיד גלי, "הקלמרים", "פסטיגל גיבורי על", "פסטיגל גיבורי הממלכה האבודה (פנטזיה)", "פסטיגל על הזמן" ועוד. בנוסף, החלה גם לדבב בצעירותה תפקידים בסדרות וסרטים שונים, ביניהם "ריה והדרקון האחרון" בתפקיד ריה, "משפחת סופר על 2" בתפקיד ויולט, "הקול בראש" בתפקיד ריילי, "הדוב פדינגטון" 1 ו2 בתפקיד ג’ודי, "אומי זומי" בתפקיד מילי, "דוק רופאת צעצועים" בתפקיד דוק, "קונג פו פנדה" בתפקיד נו האי, "רחוב 101 דלמטים" בתפקיד דולי ו-"אבי האטצ’ר" בתפקיד אבי האטצ’ר. בשנת 2009 שחקה במחזה "היה או לא היה" בבמויו של עמרי ניצן ובמחזמר "אוליבר" בבמויו של משה קפטן. בשנת 2010 שיחקה במחזמר "אנה ומלך סיאם". בין השנים 2008 עד 2015 שיחקה במחזמר "ספר הג'ונגל - חברים לנצח" בבימויו של אמיר פיי גוטמן. החל משנת 2017 משחקת במחזמר "אבניו קיו" בבמויו של עידן ליפר. בשנת 2013 השתתפה בתוכנית המציאות "אקס פקטור ישראל", שם צלחה את האודישן הראשון עם השיר "אילו יכולתי" של ריקי גל, אך הודחה במחנה האימונים. החל משנת 2018 משחקת במחזמר "אנני" בבימויו של צדי צרפתי. בשנת 2019 החלה ללמוד ב"סטודיו למשחק מיסודו של יורם לוינשטיין" והחלה לדבב ב"מגלים צלילים עם לולי". בנוסף, השתתפה בעונה השלישית של התוכנית "צומת מילר" בתפקיד מרלין. בשנת 2021 גילמה את נעמי בסדרה מאנקיז. בשנת 2022 גילמה את סו לין בסדרה אינפיניטי. באותה שנה החלה לשחק במחזמר "החבדניקים" בתיאטרון הקאמרי בבימוים של אודי גוטשלק וגלעד קמחי לדובב בסדרה "מיני טף". מאיה לבני, במיזם "אישים" לתיעוד היצירה הישראלית מאיה לבני, במסד הנתונים הקולנועיים IMDb (באנגלית) יעקב בר-און, ‏מאיה לבני, שאומצה כילדה מוייטנאם, מככבת בקאמרי ורוצה להתרחק מהסטריאוטיפ, באתר מעריב אונליין, 2 באוגוסט 2022 מאיה לבני, באתר add-ca.com ישראל X Factor – מאיה לבני – אילו יכולתי, סרטון בערוץ "The X Factor Israel", באתר יוטיוב (אורך: 02:01) ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.